《再用韵》
宋代·李洪

风罥游丝百尺长，蜂房酿蜜露微黄。
翠榕一半委陈叶，紫柰十分留暗香。
卢橘带酸归老圃，侧生未熟去闽乡。
浮云出岫初无恋，静看卷舒何太忙。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。